open-index/open-wikipedia-markdown huggingface dataset:
Թերմոէկոնոմիկա

**Թերմոէկոնոմիկան** (հաճախ անվանում են բիոֆիզիկական տնտեսագիտություն), ոչ օրթոդոքս (heterodox) կամ այլընտրանքային տնտեսագիտության ուսմունք, որը վիճակագրական մեխանիկայի օրենքները կիրառում է տնտեսագիտության տեսության մեջ։ Թերմոէկոնոմիկան կարելի է համարել որպես տնտեսական արժեքի վիճակագրական ֆիզիկա և էկոնոֆիզիկայի ենթաճյուղ։

## [[Թերմոդինամիկա]]
Թերմոտնտեսագետները պնդում են, որ մարդկանց տնտեսական համակարգերը կարող են մոդելավորվել որպես թերմոդինամիկ համակարգեր։ Նրանք հաստատում են, որ յուրաքանչյուր տնտեսական համակարգ միշտ էլ ներառում է նյութ, էներգիա, էնթրոպիա և ինֆորմացիա։ Այնուհետև, հիմնվելով այս փաստերի վրա, ստեղծվեցին և զարգացվեցին թերմոդինամիկայի առաջին և երկրորդ օրենքների տնտեսագիտական անալոգիաները։

Ավելին, տնտեսական գործունեության շատ տեսակներ հանգեցնում են սոցիալական դասակարգերի ձևավորման։ Այս գործառույթները մոդելավորելու համար, թերմոէկոնոմիկան կիրառում է չհավասարակշռված թերմոդինամիկայի վիճակագրական մեխանիկան։ Թերմոդինամիկայի տերմինաբանությամբ մարդու տնտեսական գործունեությունը կարող է նկարագրվել որպես դիսիպատիվ համակարգ, որը զարգանում է ապրանքների և ծառայությունների տրանսֆորմացիայի և փոխանակման էներգիան սպառելով։

## Կիրառությունը [[Կենսաբանություն|կենսաբանության]] մեջ
Թերմոէկոնոմիկան հիմնված է այն գաղափարի վրա, որ էներգիայի դերը կենսաբանական էվոլյուցիայի մեջ պետք է սահմանվի ու հասկացվի ոչ թե թերմոդինամիկայի երկրորդ օրենքի, այլ տնտեսագիտական այնպիսի կատեգորիաների միջոցով, ինչպիսիք են արտադրողականությունը, արդյունավետությունն ու հատկապես տարբեր մեխանիզմների ծախքերն ու օգուտները (կամ եկամտաբերությունը), որոնք հավաքում և օգտագործում են կենսազանգվածի և աշխատանքի ստեղծման համար անհրաժեշտ էներգիան։

## Ծանոթագրություններ

Կատեգորիա:Տնտեսագիտություն
Կատեգորիա:Ֆիզիկա
Ռաֆլեզիաներ

**Ռաֆլեզիաներ** (լատ. Rafflesiaceae), երկշաքիլավորների (Magnoliopsida) դասին պատկանող մակաբույծ բույսերի ընտանիք։ Ներառում է ավելի քան 30 տեսակ, որոնք միավորված են երեք ցեղերի մեջ։ Միտոքոնդրիալ ԴՆԹ-ի գեների ուսումնասիրությունները ցույց են տվել, որ տվյալ ընտանիքը ընդգրկվում է *Malpighiales* կարգի մեջ։

## Կենսաբանական նկարագրություն
250px|մինի|աջից|Rafflesia kerrii․ ծաղկի կենտրոնական մաս
Համաձայն APG II դասակարգաման համակարգի, տվյալ ընտանիքը կազմված է երեք ցեղից. Ռաֆլեզիա, Ռիզանթես և Սապրիա։

Ռաֆլեզիաները մակաբույծ բույսեր են, որոնք ապրում են տարբեր բույսերի արմատների և ցողունների մեջ։ Ամբողջ մարմինը կազմված է միայն ծաղկից կամ ծաղկաբույլից, այն դեպքում երբ բույսի վեգետատիվ մասը գտնվում է տիրոջ արմատի կամ տիրոջ ճյուղի մեջ և չի երևվում դրսից։ Բույս-տիրոջ հյուսվածքներում ռաֆլեզիաները տարածվում են բջջային քարշապարանների տեսքով, որոնք հիշեցնում են սնկի հիֆերը։ Մակաբուծության այսպիսի տեսակը կոչվում է *էնդոպարազիտիզմ*։

Ծաղկավոր բույսերից նման գոյացություններ ունեն միայն խոլորձները և ռաֆլեզիաները։

Պտուղը հատապտուղ է․ սպիտակուցով և չանդամատված սաղմով սերմ։

## Դասակարգում

### Տաքսոնոմիական դիրքորոշում
Ըստ APG III (2009) դասակարգաման համակարգի այս ընտանիքը միացված է Malpighiales դասին։

Տաքսոնոմիական դիրքորոշումը ըստ APG II (2003) դասակարգման համակարգի անորոշ է համարվում, ընտանիքը ներառվում է «ընտանիքների և ցեղերի շարքի մեջ, որոնք չունեն APG II դասակարգման համակարգի մեջ հաստատուն տեղ»։ Ավելի վաղ ընտանիքը ներառվում էր Malpighiales կարգի մեջ կամ ներառվում է մի առանձին Rafflesiales կարգի մեջ։

### Ցեղեր
APG II դասակարգման համակարգի համաձայն ընտանիքի մեջ ներառվում է երեք ցեղ։
* Rafflesia typus - Ռաֆլեզիա
* Rhizanthes - Ռիզանթես
* Sapria - Սապրիա

Ավելի վաղ ընտանիքը ներառում նաև ուրիշ ցեղերի մեջ. Apodanthes, Cytinus, Hydnora, Pilostyles, Prosopanche. 

## Ծանոթագրություններ

Կատեգորիա:Ռաֆլեզիաներ
Կատեգորիա:Բույսերի ընտանիքներ
Վերին Չարբախ

**Վերին Չարբախ**, թաղամաս Շենգավիթ վարչական շրջանում։ Ներքին Շենգավիթ, Վերին Շենգավիթ, Ներքին Չարբախ, Նորագավիթ և Աերացիա թաղամասերի հետ կազմում է Շենգավիթ վարչական շրջանը։

Վերին Չարբախ թաղամասում է գտնվում Կարմիր Բլուր հնագույն քաղաքը։

## Փողոցներ
Վերին Չարբախ թաղամասը ընդգրկում է հետևյալ փողոցները․

* Արտաշեսյան փողոց,
* Շիրակի փողոց,
* Կարմիր Բլուրի փողոց,
* Հովհաննիսյան փողոց,
* Մարկվարտի փողոց,
* Տիմիրյազևի փակուղի,
* Պոպովի փողոց,
* Արտաշեսյան 3-րդ փողոց,
* Շիրակի 3-րդ նրբանցք,
* Շիրակի 4-րդ նրբանցք։

## Տես նաև
* Երևանի վարչական բաժանում
* Երևանի պատմություն
* Հին Երևան

## Ծանոթագրություններ

Կատեգորիա:Շենգավիթ վարչական շրջանի թաղամասեր
Անահիտ Բարսեղյան

**Անահիտ Բարսեղյան** (մարտի 3, 1994, Խարկով), հայ լողորդուհի։ Հայաստանի չեմպիոն և ռեկորդակիր, միջազգային կարգի սպորտի վարպետ, աշխարհի չեմպիոն։ Լոնդոնում կայացած «Ամառային օլիմպիական խաղեր 2012»-ի մասնակից։

## Կենսագրություն
Անահիտ Բարսեղյանը ծնվել է 1994 թվականի մարտի 3-ին Խարկովում։ Յոթ տարեկանից սկսել է զբաղվել լողով։ Առաջին մարզիչը և անձը, ով նրան ուղղորդեց դեպի սպորտ, նրա հայրն էր՝ Կարեն Բարսեղյանը։

## Սպորտային կարիերան
Իր ամբողջ կարիերայի ընթացքում Անահիտ Բարսեղյանը հաղթել է Հայաստանի 2007, 2008, 2009 թվականների առաջնություններում։ 2009 թվականին Իրանում կայացած Համահայկական խաղերին արժանացել է լավագույն լողորդ տիտղոսին։ Հաջորդ տարի՝ 2010 թվականին, Սինգապուրում տեղի ունեցած երիտասարդական օլիմպիադայի՝ 50 մետր խորության վրա սպորտաձևում գրավել է 17-րդ հորիզոնականը։ Նույն թվականին՝ Հայաստանում տեղի ունեցած առաջնության ժամանակ զբաղեցրել է 2-րդ հորիզոնականը։ 2012 թվականին Հայաստանում կայացած առաջնությանը մասնակցելով սահամնել է ռեկորդներ՝ 100 մետրը լողալով 1:09:29 ժամանակահատվածում, 50 մետրը՝ 30:89-ում, 25 մետրանոց լողավազանում 50 մ լողալով 1:05:00 ժամանակահատվածում։

2012 թվականին՝ մարզվելով Հայաստանի պատանեկան հավաքականի մարզիչ Արման Վահանյանի գլխավորությամբ մասնակցել է Հայաստանի առաջնությանը, որտեղ միանգամից մի քանի ռեկորդ է սահմանել՝ կոմպլեքս լողի ժամանակ 100 մետրը անցել է 1։ 09:29-ի ընթացքում, բատերֆլայի 50 մետրը՝ 30։ 89, իսկ 25 մետրանոց լողավազանում 50 մետրը անցել է 1:05։ 00-ում։

## Ձեռքբերումները
* 2007- Հայաստանի չեմպիոն,
* 2008- Հայաստանի չեմպիոն,
* 2009- Հայաստանի չեմպիոն,
* 2009- Համահայկական խաղերի լավագույն լողորդ,
* 2010- Հայաստանի առաջնությունում 2-րդ տեղը։

## Ծանոթագրություններ

## Արտաքին հղումներ
* Օլիմպիական Անահիտ Բարսեղյան. Ավելի լավ արդյունք էի ակնկալում

Կատեգորիա:Հայ լողորդներ
Կատեգորիա:Օլիմպիական խաղերի մարզիկներ Հայաստանից
Կատեգորիա:Հայ մարզիկներ
Կատեգորիա:21-րդ դարի հայ կանայք
Ջոյ Լին Քինգ

**Ջոուի Լին Քինգ** (, ), ամերիկացի դերասանուհի, հայտնի է «Ռամոնա և Բիզուս» ֆիլմի գլխավոր դերակատարումից, որտեղ նա խաղացել է Սելենա Գոմեսի հետ։

## Կենսագրություն
Քինգը ծնվել է 1999 թվականի հուլիսի 30-ին Կալիֆոռնիա նահանգի Լոս Անջելես քաղաքում։ Նրա ավագ քույրերը՝ Հանթեր Քինգն ու Քելի Քինգը հայտնի դերասաններ են։ Ջոուին իր դերասանական կարիերան սկսել է 7 տարեկան հասակում։ Նրա առաջին  ֆիլմը՝ «Գրեյս»-ը () ներկայացվել է  Էմմի մրցանակաբախշության։ Նա Ադամ Սենդլերի հետ խաղացել է «Դատարկված քաղաքը» և «Կարանտին» ֆիլմերում։
Նրա ձայնը հնչյունավորվել է «Հորթոն» և «Սառցե դարաշրջան 3։ Դինոզավրերի դարաշրջան» անիմացիոն ֆիլմերում։ 2010 թվականին Ջոուին նկարահանվել է «Ուրվականների հետ խոսողը» սերիալի մի քանի սերիաներում։ «The Hollywood Reporter» ամսագրին տված հարցազրույցում, Պատրիկ Հիպսը նշել է, որ ՋոիՔինգը, Քորբին Բլուն և Սելենա Գոմեսը նոր սերնդի տաղանդներ են։ Ջոուին նկարահանվել է «Ամեն ինչ թիփ թոփ կամ Զակի և Քոդիի կյանքը» սերիալի երկու սերիաներում։ 2009 և 2010 թվականներին Ջոին երեք անգամ անվանակարգվել է «Երիտասարդ դերասան» մրցանակի, իսկ 2011 թվականին ստացալ այդ մրցանակը՝ Ռամոնա և Բիզուս ֆիլմի գլխավոր դերի համար։ 2010 թվականին Ջոուին սկսեց իր երաժշտական կարիերան` երգելով «Ռամոնա Կապույտ», իսկ 2011 թվականին նա թողարկեց իր առաջին ունեցավ `« Anything at All » վերնագրով։ Նույն թվականին նա նկարահանվեց Թեյլոր Սվիֆտի «Միտք» երգի երաժշտական տեսահոլովակում։ 2013 թվականին նա հայտնվեց «Օզ` մեծ և սարսափելի» և «Խավարի ասպետը։ Լեգենդի վերածնունդը» ֆիլմերում։ 2016 թվականին «Ֆլեշ» հեռուստատեսային շարքի երրորդ եթերաշրջանում նա ստացել է Մանդանթսի դերը։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Տրապանի (գավառ)

**Տրապանի (գավառ)** (, ), գավառ Հարավային Իտալիայում, Սիցիլիա ինքնավար կղզում։ Մայրաքաղաքը Տրապանին է։ Ունի 2,469.62 քառակուսի կիլոմետր տարածք և 433,826 բնակչություն (2017)։ Գավառում կա 24 կոմունա ():

Տրապանի մայրաքաղաքից բացի, այստեղ կան այլ քաղաքներ և տեսարժան վայրեր, ներառյալ՝ Սեգեստա, Ջիբելինա, Էրիչե, Կաստելվետրանո, Ալկամո, Մարսալա, Մաձարա դել Վալո, Կաստելամարե դել Գոլֆո և Մոտիա քաղաքները։ Հարևան կղզին՝ Պանտելերիան, որը հայտնի է իր գինու արտադրությամբ, և Էգադյան կղզին վարչականորեն ներառված են Տրապանի գավառի կազմում։

Տրապանի գավառը խաղողագործության խոշոր կենտրոն է։

## Պատմություն
Գավառի ներկայիս տարածքը հաջողությամբ նվաճվել է կարթագենացիների, հին հույների և վերջում՝ Հռոմեական կայսրության կողմից։ Տրապանիի նավահանգիստը, որը նախկինում հայտնի էր որպես Դրիփանա, այնուհետև՝ Դրիփանոն, և բնակեցված էր Սիկանիների ու Էլիմիների կողմից, 8-րդ դարում դարձավ փյունիկյան զարգացող առևտրի կենտրոն։ Մ․թ․ա 260 թվականին այն գրավվել է կարթագենացիների, իսկ մ․թ․ա 240 թվականին՝ հռոմեացիների կողմից, և մինչև 440 թվականը դարձել է «civitas romana», երբ թալանվել է վանդալների, ապա՝ բյուզանդացիների և, ի վերջո, 830 թվականին՝ մուսուլմանների կողմից։

16-րդ դարում Տրապանին արտոնություններ ստացավ Իսպանիայի կայսր Կառլոս V-ի կողմից, ով նաև ամրապնդեց քաղաքի պարիսպները։

1817 թվականին Տրապանին դարձավ գավառի մայրաքաղաքը։

## Աշխարհագրություն
Տրապանի գավառը հյուսիսում սահմանակից է Տիրենյան ծովին, հարավում՝ Միջերկրական ծովին, իսկ արևմուտքում՝ Սիցիլիայի նեղուցին։ Արևելքում սահմանակից է միայն Պալերմոյին և Ագրիջենտոյին։ Տարածքն ունի փոքրաթիվ հարթավայրեր, թեև, բացառությամբ Սպարաջիոյի () (1,110 մետր) և Ինիչիի () (1065 մետր), տարածքի մեծ մասը գտնվում է 1000 մետրից ցածր բարձրության վրա։ Հյուսիսի համեմատությամբ հյուսիս-արևմտյան հատվածն ավելի ամուր է։ Գավառը ներառում է նաև Էգադյան կղզիների կղզեխումբը, որը պատկանում է Ֆավինյանային, Պանտելերիա կղզին, որն ամենամեծն է Սիցիլիայում, համանուն կոմունան և Ստանոնյան կղզիները, որոնք պատկանում են Մարսալային։ Էգադյան կղզիները բաղկացած են երեք գլխավոր կղզուց և երկու կղզյակից։

Տրապանի գավառն ունի մի շարք գետեր, սակայն դրանց մեծ մասը տեսանելի չափեր կամ նշանակություն չունի, բացառությամբ Բելիչե գետի, որ հոսում է գավառի սահմանին, և Բիրգի գետի, որն ունի շուրջ 40 կմ երկարություն։

Բնական լճերից են Գորգի Տոնդին և Պրեոլան՝ Մաձարա դել Վալո կոմունայում և Լագո դի Վեները Պանտելերիայում։ Կան նաև 3 արհեստական լճեր՝ Լագո Ռուբինոն, որը Բիրգիի ջրահավաք ավազանի մասն է կազմում, Լագո Տրինիտան Կաստելվետրանոյում և Պաչեկո հանգստավայրում գտնվող համանուն լիճը։ Կա նաև ափամերձ ավազան՝ Ստանուն ավազանը, որն ունի 2000 հեկտար տարածք։ Այն գտնվում է Մարսալայի մոտ՝ մի վայրում, որը ժամանակին փյունիկեցիների համար հանդիսանում էր կարևոր ռազմածովային բազա և առևտրական կենտրոն։ Ջուրը մակերեսային է և շատ աղի, բացի այդ նաև ճահճային։ Լագունը բաղկացած է չորս կղզուց՝ Իսոլա Լոնգա, Սանտա Մարիա, Սան Պանտալեո և Շոլա։

## Ծանոթագրություններ

## Արտաքին հղումներ
* Պաշտոնական կայք
* Տրապանի գավառի նկարները, պատմությունը, տուրիզմը, խոհանոցը, գրքերը, տեղական արտադրանքը, տրանսպորտը

Կատեգորիա:Իտալիայի գավառներ
Իրինա Լոբաչովա

**Իրինա Լոբաչովա** (, ), ռուս գեղասահորդուհի (պարեր սառույցի վրա)։ Սոլթ Լեյք Սիթիում կայացած Օլիմպիական խաղերի արծաթե մեդալակիր` Իլյա Ավերբուխի հետ։ 2002 թվականին՝  Աշխարհի չեմպիոն, 2003 թվականին՝ Եվրոպայի չեմպիոն, Ռուսաստանի չեմպիոն (1997, 2000-2002): Ռուսաստանի սպորտի վաստակավոր վարպետ։

### Կենսագրություն

Գեղասահքով սկսել է զբաղվել 1979 թվականից։ Առաջին զուգընկերը եղել է Ալեքսեյ Պոսպելովը։ Առաջին մարզիչը` Նատալյա Դուբինսկայան։

1992 թվականին զույգ է կազմել Իլյա Ավերբուխի հետ։ 1994 թվականին մարզիչներ Նատալյա Լինիչուկի և Գեննադի Կարպոնոսովի հետ տեղափոխվել են Դելավեր, ԱՄՆ։

1995 թվականի մարտի 10-ին ամուսնացել է զուգընկեր Իլյա Ավերբուխի հետ։

1998 թվականին նրա դեբյուտն էր Ձմեռային օլիպիական խաղերում։

2003 թվականին Լոբաչովա/ Ավերբուխ զույգն ավարտել է սիրողական սպորտային կարիերան։

2004 թվականի մարտի 3-ին ծնվել է նրանց որդին՝ Մարտինը։

Մասնակցել է Առաջին ալիքի (Ռուսաստան) նախագծերին՝ «Աստղերը սառույցի վրա» և «Սառցե դարաշրջան»՝ երգիչ Վալերի Սյուտկինի հետ («Աստղերը սառույցի վրա»), դերասան Դմիտրի Մարյանովի հետ («Սառցե դարաշրջան») և դերասան Վլադիմիր Շևելկովի հետ  («Սառցե դարաշրջան-2»), ինչպես նաև նորից Դմիտրի Մարյանովի հետ՝ «Սառցե դարաշրջանի» երրորդ  սեզոնում (2009 թվական)։ 2010 թվականին մասնակցում է Առաջին ալիքի (Ռուսաստան) նախագծին՝ «Սառույց և կրակ»՝ դերասան Դենիս Մատրոսովի հետ։

2007 թվականի նոյեմբերին Իրինան և Իլյան հայտարարեցին իրենց ամուսնալուծության մասին։

2009-2011թթ. ոչ պաշտոնական ամուսնական կապով ապրում էր դերասան Դմիտրի Մարյանովի հետ։

Ներկա պահին Իրինա Լոբաչովան փորձում է իրեն որպես մարզիչ։ Աշխատել է, մասնավորապես, Քսենյա Շմիրինա/Եգոր Մայստրով պարային զույգի հետ, ովքեր ներկայացնում էին Բելառուսիան։

### Պետական պարգևներ

* Բարեկամության շքանշանի ասպետ (2003)՝ ֆիզիկական կուլտուրայի և սպորտի զարգացման գործում ունեցած մեծ ավանդի համար, 2002 թ. Սոլթ Լեյք Սիթիի XIX օլիմպիադայի խաղերում սպորտային բարձր նվաճումներիր համար

### Սպորտային ձեռքբերումներ

* Ի. Ավերբուխի հետ

## Ծանոթագրություններ

## Արտաքին հղումներ

* Официальный сайт пары Ирина Лобачёва/Илья Авербух 
* http://loba-aver.nm.ru/ 

Կատեգորիա:Ռուս գեղասահորդներ
Կատեգորիա:Աշխարհի չեմպիոններ
Կատեգորիա:Ռուսաստանի սպորտի վաստակավոր վարպետներ
Կատեգորիա:Բարեկամության շքանշանի ասպետներ (Ռուսաստան)
Իմրան Խան

**Իմրան Խան** (), պակիստանցի քաղաքական գործիչ և նախկին կրիկետ խաղացող։ Պակիստանական Թեհրեք-էլ-Ինսաֆի կուսակցության նախագահ։  Իմրանը 2018 թվականի  ընտրություններում հաղթել է և դարձել է վարչապետ։ 2002 թվականից մինչև 2007 թվականը և 2013 թվականից մինչև 2018 թվականը եղել է Պակիստանի Ազգային ժողովի պատգամավոր։ Մինչև քաղաքականությամբ զբաղվելը, Խանը մարզիկ և բարերար էր։ Նա մոտ քսան տարի զբաղվել է կրիկետով, իսկ հետագայում զբաղվել է բարեգործական ծրագրերով, ինչպիսիք են Շաուկատ Խանումի քաղցկեղի հիվանդանոցի հետազոտական կենտրոնը և Նամալի քոլեջը։

## Ընտանիք և վաղ կյանք
Խանը ծնվել է 1952 թվականի հոկտեմբերի 5-ին Լահոր քաղաքում։ Որոշ տեղեկությունների համաձայն, նա ծնվել է 1952 թվականի նոյեմբերի 25-ին։ Նա Իկմուլուլլան Խան Նիազիի, քաղաքացիական ինժեների և նրա կինը, Շաուկատ Խանումի միակ որդին էր։ Երկար ժամանակ ապրել է Մյանվալիում, հյուսիս-արեւմտյան Փենջաբում, նրա հայրական ընտանիքը պատկանում է Պաշթուն էթնիկ խմբին և Նիացի ցեղին։

## Պաշտոնից ազատում
2022 թվականի մարտի 8-ին ընդդիմադիր կուսակցությունները Իմրան Խանին անվստահության քվե են ներկայացրել Ազգային ժողովի քարտուղարություն։

2022 թվականի ապրիլի 1-ին վարչապետ Իմրան Խանը հայտարարել է, որ Ազգային ժողովում իրեն անվստահություն հայտնելու համատեքստում «իշխանությունը» ընտրելու երեք տարբերակ կա՝ «հրաժարական, անվստահություն (քվեարկություն) կամ ընտրություններ։ Ապրիլի 3-ին ժողովրդին ուղղված ուղերձում Իմրան Խանը հայտարարել է, որ խորհուրդ է տվել Պակիստանի նախագահին ցրել Պակիստանի Ազգային ժողովը։ Ազգային ժողովի լուծարումից հետո կառավարությունը շրջաբերական է տարածել, որում ասվել է, որ Իմրան Խանը դադարել է Պակիստանի վարչապետի պաշտոնը զբաղեցնել։ Միջադեպն ավարտվել է սահմանադրական ճգնաժամով, քանի որ, համաձայն Պակիստանի Սահմանադրության 224(Ա) հոդվածի, գործող վարչապետը շարունակում է ժամանակավոր պաշտոնավարել որպես վարչապետ՝ մինչև ժամանակավոր վարչապետի նշանակումը։

Ապրիլի 10-ին տեղի է ունեցել անվստահության քվե, և Իմրան Խանը հեռացվել է պաշտոնից՝ դառնալով Պակիստանի առաջին վարչապետը, որը պաշտոնանկ է արվել անվստահության քվեի հիման վրա։

Իմրան Խանը 2022 թվականի հոկտեմբերին Իսլամաբադում բողոքի «երկար երթ» է կազմակերպել՝ պահանջելով ցրել խորհրդարանը և վաղաժամկետ ընտրություններ նշանակել 2023 թվականի մայիսին նախատեսվածից շուտ։ 2022 թվականի նոյեմբերի 3-ին Վազիրաբադում ցուցարարների վրա կրակոցներ են արձակվել, և Իմրան Խանը վիրավորվել է ոտքից։

Իմրան Խանը դատապարտվել է տասը տարվա ազատազրկման՝ պետական ​​գաղտնիքները բացահայտելու համար, տասնչորս տարվա՝ կոռուպցիայի և յոթ տարվա ազատազրկման՝ անօրինական ամուսնության համար։

## Ծանոթագրություններ

Կատեգորիա:Պակիստանի վարչապետներ
Կատեգորիա:Պակիստանի քաղաքական գործիչներ
Կատեգորիա:Օքսֆորդի համալսարանի շրջանավարտներ
Պերիտո Մորենո

**Պերիտո Մորենո** (, «գիտնական Մորենո»), սառցադաշտ Արգենտինայի Սանտա Կրուս նահանգի հարավ-արևելքում։ Տեղակայված է Լոս Գլասիրարես ազգային պարկի տարածքում։ Պերիտո Մորենոն Պատագոնիայի արգենտինյան մասի ամենահետաքրքիր զբոսաշրջային վայրերից մեկն է։ Սառցադաշտը գտնվում է Էլ-Քալաֆաթե գյուղից 78 կմ հեռավորության վրա, ուր կարելի է հասնել ինքնաթիռով։

## Նկարագրություն
Պերիտո Մորենոն զբաղեցնում է 250 կիլոմետր քառ․ տարածք, հանդիսանում է Պատագոնիայի հարավային մասի 48 սառցադաշտերից մեկը, որոնք գտնվում են Անդյան լեռներում, Արգենտինայի և Չիլիի սահմանին։ Այս սառցադաշտը աշխարհում քաղցրահամ ջրերի երրորդ խոշորագույն պահուստն է։

Սառցադաշտը կրում է հետազոտող Ֆրանցիսկո Մորենոյի անունը, ով առաջին անգամ ուսումնասիրել է այս տարածաշրջանը 19-րդ դարում։ Մորենոն կարևոր դեր է ունեցել Արգենտինայի տարածքային շահերը Չիլիի հետ սահմանային վեճում պաշտպանելու հարցում։

Պերիտո Մորենոյի լայնությունը 5 կիլոմետր է, միջին բարձրությունը` 60 մետր։ Միջին խորությունը 170 մետր է, առավելագույնը` 700 մետր։ Նրա շարժման արագությունը օրական 2 մետր է (մոտավորապես՝ 700 մետր/տարի)։ Այնուամենայնիվ, ծավալի կորուստը մոտավորապես նույնն է, հետևաբար (առանց հաշվի առնելու փոքր շեղումները), սառցադաշտը չի նահանջել և առաջ չի եկել 90 տարվա ընթացքում։

## Ճեղքում
Պերիտո Մորենոն Պատագոնիայի երեք չնահանջող սառցադաշտերից մեկն է։ Պարբերաբար սառցադաշտը առաջանում է Լագո Արխենտինո լճի վրա, հասնում հակառակ ափին և ստեղծում է բնական պատնեշ, որը բաժանում է լիճը երկու մասի։ Առանց ջրի կորստի լճի հարավային մասում ջուրը կարող է բարձրանալ հիմնական մակարդակից մինչև 30 մետր վեր։ Այսպիսի ծավալով ջրի հսկայական ճնշումը արդյունքում կոտրում է իրեն պահող սառցե արգելքը։ Այսպիսի բեկման ցիկլը անկանոն է և կրկնում է տարբեր հաճախականությամբ՝ տարին մեկ անգամից մինչև տասնամյակը մեկ։

Սառցադաշտը առաջին անգամ ճեղքվել է 1917 թվականին՝ ողողելով հնագույն անտառը Չիլիում։ Նախավերջին ճեղքումը տեղի է ունեցել ոչ թե մարտին (երբ Հարավային կիսագնդում ավարտվում է ամռանը), ինչպես սովորաբար լինում է, այլ 2008 թվականի հուլիսի 8-9-ը։ Իսկ վերջինը եղել է 2012 թվականի մարտի 2-ին։ Մինչ դա եղել է 2006, 2004, 1988, 1984, 1980, 1977, 1975, 1972, 1970, 1966, 1963, 1960, 1956, 1953, 1952, 1947, 1940, 1934 և 1917 թվականներին։ Միջին հաշվարկով սառցադաշտը ճեղքվում է  ամեն 4 կամ 5 տարին մեկ, սակայն 2008 թվականին տեղի ունեցավ ենթադրյալ ժամանակից 2 տարի առաջ, և դա տեղի ունեցավ ձմռանը։

## Պատկերասրահ

Perito Moreno Glacier ice fall.jpg|Սառույցը շարժվում է առաջ
Perito Moreno Glacier - Satelite - NASA - ISS004-E-9707.JPG|Լճի երկու մասի միջև կա գունային տարբերություն
SantaCruz-PeritoMoreno-P2160295b.jpg|Սառցադաշտի ափին 2 շաբաթ առաջ բեկումնային է 2004 թվականը


## Ծանոթագրություններ

## Արտաքին հղումներ
* Perito Moreno Glacier: the eighth wonder of the world — Patagonia.com.ar
* 
* 

Կատեգորիա:Արգենտինայի աշխարհագրություն
Կատեգորիա:Արգենտինայի սառցադաշտեր
Լենցի կանոն

**Լենցի կանոն,** որոշում է ինդուկցիոն հոսանքի ուղղությունը և ձևակերպվում է հետևյալ կերպ։

Ինդուկցիոն հոսանքն ունի միշտ այնպիսի ուղղություն, որ թուլացնում է առաջացման պատճառի գործունեությունը, կամ ինդուկցիոն հոսանքն ուղղված է իր առաջացման պատճառին հակառակ։

Կանոնը ձևակերպվել է 1833 թվականին Է. Լենցի կողմից։ Ավելի ուշ, 1887 թվականին Լե Շատելյեի և 1887 թվականին Բրաունի աշխատանքներում ընդհանրացվել է բոլոր ֆիզիկական երևույթների վրա։ Այդ ընդհանրացումը հայտնի է ինչպես Շատելյե-Բրաունի սկզբունք։

Լենցի կանոնի էֆեկտիվ ցուցադրումը կոչվում է Թոմսոնի փորձ։

## Կանոնի ֆիզիկական իմաստ
Ֆարադեյի էլեկտրամագնիսական ինդուկցիայի օրենքի համաձայն, կոնտուր թափանցող մագնիսական \Phi հոսքի փոփոխության դեպքում, նրանում առաջանում է ինդուկցիոն։ Այդ հոսանքի առաջացման համար պատասխանատու էլեկտրաշարժ ուժի մեծությունը որոշվում է հետևյալ բանաձևով։
: \mathcal E^{ind} = - \frac{d\Phi}{dt},

որտեղ «մինուս» նշանը ցույց է տալիս, որ ինդուկցիոն հոսանքը խոչընդոտում է հոսքի փոփոխությանը

thumb|280px|Ալյումինե փակ կոնտուրը հոսանքի ուղղությունը փոխելիս շարժվում է հակառակ ուղղությամբ։ Լենցի կանոնի ցուցադրում։
thumb|280px|Լենցի կանոնի ցուցադրում
Լենցի կանոնը կրում է ընդհանուր բնույթ և ճշմարտացի է տարբեր ֆիզիկական իրավիճակներում։ Եթե մագնիսական հոսքը փոխվում է կոնտուրի չափերի փոփոխության պատճառով, ապա ինդուկցիոն հոսանքն առաջանում է Լորենցի ուժի շնորհիվ։ Եթե մագնիսական հոսքը փոխվում է հոսանքի ուժի փոփոխության պատճառով, ապա ինդուկցիոն հոսանքն առաջանում է մրրկային էլեկտրական դաշտի շնորհիվ, որն առաջանում է մագնիսական դաշտի փոփոխությունից։

Ցանկացած դեպքում, փոփոխություն այնպիսին է, որ ձգտում է հավասարակշռել հոսքի փոփոխությունը։

Եթե անշարժ հոսանքակիր կոնտուր թափանցող արտաքին մագնիսական դաշտը ստեղծվում է մեկ այլ կոնտուրով անցնող հոսանքով, ապա ինդուկցիոն հոսանքը կարող է ունենալ տարբեր ուղղություններ, կախված նրանից մեծանում, թե փոքրանում արտաքին դաշտ ստեղծող հոսանքը։ Փոքրացող հոսանքի ստեղծած ինդուկցիոն հոսանքը ձգտում է մեծացնել հոսքը, իսկ աճող հոսանքի ստեղծած ինդուկցիոն հոսանքը ձգտում է փոքրացնել այն։

## Ծանոթագրություններ

## Արտաքին հղում
* A dramatic demonstration of the effect

Կատեգորիա:Ֆիզիկա
Կատեգորիա:Մագնիսականություն
Արգենտինական թատրոն

**Արգենտինայի թատրոն**, ստեղծվել է 19-րդ դարի վերջին տասնամյակում, և ունի չափազանց ժողովրդական բնութագիր։ Այստեղ համադրվել են դրամատիկական այնպիսի ստեղծագործությունների տարրերը, ինչպիսիք են մնջախաղը, ֆարսը (զավեշտախաղ) և  քննադատական մենախոսությունը։ Թատրոնը յուրահատուկ է եղել արտահայտության միջոցներով, հատկապես մեկ գործողությամբ կոմիկական պիեսով (գրոտեսկ)։

### Գաղութային ժամանակաշրջան
Այն տարածքում, որտեղ գտնվում է Արգենտինան, ի տարբերություն Ամերիկայի մյուս շրջանների, տեղացի ժողովուրդների մոտ թատերական գործողությունների արտահայտություններ չեն դրսևորվել, բացի պարերից և կրոնական ծիսակատարություններից;
1783 թվականի նոյեմբերի 30-ին Խուան Խոսե դե Վերտիզը պատվիրում է  Կատակերգության տուն կառուցել Բուենոս Այրեսում, քանի որ թատրոնին քաղաքական գործիչները վերաբերվում էին որպես քաղաքակրթության, լեզվի, սովորույթների լավագույն դպրոցներից մեկին։ Այն անհրաժեշտ էր քաղաքացիների համար, որոնք զուրկ էին զվարճանքներից։ 
Առաջին դահլիճը, որ գոյություն ուներ Բուենոս Այրեսում, գտնվում էր Սան-Կառլոս և Սան-Խոսե փողոցների անկյունում՝ այժմյան Ալսին և Պերու փողոցում և հայտնի էր որպես Ռանչիերա թատրոն։ Թատրոնը գործել է մինչև 1792 թվականը, մինչև որ կրակն ամբողջովին ոչնչացրել է այն։ 
Խուան Մարիա Գուտերրեսը նշում է, որ Ռանչիերա թատրոնը այրվել է 1792 թվականի օգոստոսի 16-ի գիշերը։

Կաթոլիկ հոգևորականությունը համակրանք չուներ Ռանչիերա թատրոնի գործունեության հանդեպ, քանի որ այն համարում էր մեղքերով լի։ Թատրոնի այրվելուց հետո ամեն տարի (որպես հարգանքի տուրք թատրոնին) նոյեմբերի 30-ը նշվում է որպես թատրոնի ազգային տոն։ Խունին մշակութային կենտրոնը կրում է արգենտինյան առաջին կոլիզեումի անունը։

## Ծանոթագրություններ

## Արտաքին հղումներ
* Rovner'', sitio oficial 
* Winer''
* ''La recreación'', en Olimpiadas Nacionales de Contenidos Educativos en Internet.
* ''Teatro'', en www.argentina.gob.ar
* ''Hotel Berlin 1933, de Pablo Sodor''
* ''Martha Stutz'', de Javier Dualte 
* ''Del Teatro de la Ranchería al Teatro de Verano'', Periódico Nuevo Ciclo
* http://www.teatrofraymocho.com.ar  Sitio del Teatro Escuela Fray Mocho desde sus orígenes hasta 1962, año de su disolución.

Կատեգորիա:Բուենոս Այրես քաղաքի պատմություն
Կատեգորիա:Արգենտինայի թատրոններ
Թքած ունենալու նուրբ արվեստը

**«Թքած ունենալու նուրբ արվեստը»** (), ամերիկացի բլոգեր և գրող Մարկ Մենսոնի երկրորդ գիրքն է։ Այն հրատարակվել է HarperOne հրատարակչության կողմից։ Առաջին անգամ տպագրվել է 2016 թվականի սեպտեմբերի 3-ին Ամերիկայի Միացյալ Նահանգներում։

2018 թվականի փետրվար ամսվա տվյալներով գիրքը վաճառվել է շուրջ 2 միլիոն օրինակով։ Հունիս ամսին գիրքը գլխավորել է փաստավավերագրական ստեղծագործությունների լավագույն տասնյակը։

## Սյուժե
Գիրքը արձագանք է մարդու ներաշխարհի, ինքնօգնության, ինչպես նաև հեղինակի տեսակետների մասին։ Մարկ Մենսոնը օգտագործել է բազմաթիվ սեփական կյանքի փորձեր՝ ցույց տալու, որ կյանքի դժվարություններն ու փորձությունները հաճախ ավելի մեծ գաղափար են տալիս մարդուն, քան մշտապես փորձելով երջանիկ լինելը։

Մենսոնը իր տեսակետն ու ոճը դասակարգել է հակասական մոտեցումներով՝ օգտագործելով միաժամանակ ազնվությունն ու խորամանկությունը՝ ավելի ընդգծելու իր գաղափարները։

Գիրքը առաջին անգամ հայտվել է New York Times Bestseller List-ի վեցերորդ համարում։ 2018 թվականի փետրվարի 18-ից այն հայտնվել է  NYTimes-ի լավագույն վաճառվողների ցուցակում՝ չզիջեով իր դիրքերը շուրջ 60 շաբաթ։ Գիրքը նաև 2016 թվականի սեպտեմբերի 25-ից հայտվել է Washington Post's Bestseller List-ի իններորդ համարում,  իսկ 2016 թվականի սեպտեմբերի 23-ից՝  Toronto Star List-ի առաջին համարում։ 2017 թվականին գիրքը Barnes & Noble-ի կողմից համարվել է լավագույն վավերագրական գիրքը, իսկ Amazon.com-ում և Կանադայում՝ լավագույն վաճառված գիրքը։

## Հայերեն թարգմանություն
Գիրքը հայերեն թարգմանել է Newmag հրատարակչությունը։ Թարգմանիչներն են Armcomedy նախագծի հեղինակներ Սերգեյ Սարգսյանն ու Նարեկ Մարգարյանը։

## Տես նաև
* Թքել ենք բոլորս

## Ծանոթագրություններ

## Արտաքին հղումներ
* Mark Manson – Official Website

Կատեգորիա:2016 գրքեր
Կատեգորիա:2016 ոչ գեղարվեստական գրքեր
Կատեգորիա:Newmag հրատարակչության գրքեր
Կատեգորիա:Անգլերեն գրքեր
Կատեգորիա:Ինքնուսույց գրքեր
Իա-Իա

**Իա-Իա** (), Ալան Միլնի «Վինի Թուխ» (1926) և «Տունը Թուխի անտառեզրին» (1928) գրքերի, ինչպես նաև մի շարք մուլտսերիալների ու մուլտֆիլմերի հերոս։ Միշտ տխուր է, հոռետեսական տրամադրությամբ, մոխրագույն ծեր իշուկը նշված գրքերի գլխավոր հերոսի՝ Վինի Թուխի լավագույն ընկերներից մեկն է։

## Անվան ծագում
Բնօրինակում իշուկի *Eeyore* անունը հնչում է որպես *Իի-օ*, ինչն արտահայտում է ավանակների կողմից արձակվող ձայնը, անգլերեն տարբերակում՝ *hee-haw*: Թարգմանության մեջ փոխարինվել է համանման տարբերակով՝ *Իա*։

## Խաղալիք
Ինչպես Վինի Թուխի մասին գրքի շատ հերոսներ, այնպես էլ այս հերոսը կապված է նախատիպը փափուկ խաղալիք է, որը Միլնը նվիրել էր որդուն՝ Քրիստոֆեր Ռոբինին, մանկության տարիներին (առաջին ծննդյան օրվան հաջորդած Սուրբ ծնունդին): Իշուկի պարանոցը կոտրվել էր և, ըստ Միլնի, «դա նրան տխուր տեսք էր հաղորդում», ինչը ենթադրաբար ազդել է կերպարի բնավորության վրա։

## Բնութագիր
Իա-Իան գրքում միակն է, որ կրում է նեգատիվիզմի և պեսիվիզմի տարրեր՝ միշտ ենթադրելով ամենավատը, խարդախություն սպասելով մյուսներից, գուշակելով վատ եղանակ և հնարավոր վնասվածքների ու մահվան մասին ակնարկներ անելով, ինչը Միլնի մոտ այլ տեղերում բացակայում է. նույնիսկ դրամատիկ այնպիսի դրվագում, ինչպիսին է Ռուի՝ ջուրն ընկնելն ու Բուի տան քանդվելը։ Երբ Դնչիկը Վագրին ու Ռուին, որոնք բարձրացել էին ծառն ու չէին կարող իջնել, փրկելու համար առաջարկում է կենդանի բուրգ կառուցել (Իա-Իան կանգնի ամենաներքևում), իշուկն ասում է. «Եվ եթե Իայի մեջքը հանկարծ կոտրվի, մենք մի կուշտ կծիծաղենք. հա-հա-հա։ Շատ հաճելի զբաղմունք է, խոսք չկա, չափազանց զվարճալի...» (ի տարբերություն մյուս հերոսների՝ Իա-Իան իր մասին խոսում է երրորդ դեմքով):

Կոննոլին նշում է, որ իր նկատմամբ խղճահարություն առաջացնելու ու պեսիվիզմի միջոցով Իա-Իան մանիպուլյացիայի է ենթարկում ընկերներին։ Այսպես, կորցնելով պոչը, Իա-իան նույնիսկ չի փորձում այն փնտրել, և Թուխն ստիպված է լինում ինքը գնա որոնելու։ Նույն նպատակով իշուկն օգտագործում է նաև սարկազմը, օրինակ՝ իր ծննդյան օրը, չորս կողմը ցույց տալով, Թուխին ասում է. «Հապա մի նվերներիս նայիր...», դա Թուխին ստիպում է Իա-Իայի համար տոն կազմակերպել։

## Բնօրինակ գրքերից
Իա-Իան հանդիպում է «Վինի Թուխի» 4, 6, 8, 10-րդ գլուխներում և հիշատակվում մնացածներում, իսկ «Տունը Թուխի անտառեզրին» գրքում հանդիպում է բոլոր գլուխներում, բացի 7-րդից։ Ամենուր նա նկարագրվում է որպես մոխրագույն ծեր իշուկ, որը միշտ տխուր է և կյանքից ոչ մի լավ բան չի ակնկալում։

Ապրում է անտառի հարավարևելյան մասում՝ սոճուտում։

Իա-Իան, ի տարբերություն անտառի շատ այլ բնակիչների, կարողանում է գրել և նույնիսկ գրել է բանաստեղծություն՝ *«Բանաստեղծություն»* (Հրաժեշտ Քրիստոֆեր Ռոբինին)։

Սիրելի ուտելիքը տատասկափուշն է։

Ունի մի անսովոր առանձնահատկություն. նրա պոչը կարող է անցավ առանձնացվել մարմնից և նույնքան հեշտությամբ էլ տեղը «դրվել»։

## Մուլտիպլիկացիոն տարբերակներ
Իա-Իան կա Վինի Թուխի մասին դիսնեյյան գրեթե բոլոր մուլտֆիլմերում։

## Ծանոթագրություններ

## Գրականություն
* 

## Արտաքին հղումներ
* Իա-Իայի ռուսական պաշտոնական կայքը 

Կատեգորիա:Kingdom Hearts կերպարներ
Կատեգորիա:Հորինված խոսող կենդանիներ
Եռանկյան նշանավոր կետեր

**Եռանկյան նշանավոր կետեր,** կետեր են, որոնց տեղը միանշանակ կախված  է եռանկյունուց, և կախված չեն եռանկյան կողմերի և գագաթների դիտարկելու հերթականությունից։ Սովորաբար նրանք տեղադրված են եռանկյան ներսում, բայց դա պարտադիր չէ։ Մասավորապես՝ եռանկյան  բարձրությունների հատման կետը միշտ չէ, որ գտնվում է եռանկյան մեջ։

## Օրինակներ
right|Центроид — точка пересечения медиан
right|Ортоцентр — точка пересечения высот

Եռանկյան հրաշալի կետեր են հանդիասանում հետևյալ գծերի հատման կետերը․
right|thumb|upright=1.5|Եռանկյան հրաշլի կետերը

** Միջնագծերի — ցենտրոիդ,
**Կիսորդների— ներգծված շրջանագծի կենտրոն,
** Հակակիսորդ — հակակիսորդների կենտրոն,
** Արտաքին անկյունների կիսորդների — արտաքնապես ներգծված շրջանագծեր,
**Բարձրությունների — օրթոկենտրոն,
** Միջնուղղահայացների — արտագծած շրջանագծի կենտրոն,
** Սիմիջնագիծ (միջնագծին համաչափ գիծ կիսորդի նկատմամբ )—Լեմուանի կետ,
**Միջնագծերով կազմված եռանկյան կիսորդներրի—Շպիկեր կենտրոն,
** Եռանկյան կլիվերների (դիմացի անկյան կիսորդին զուգահեռ միջնակետով)—Շպիկեր կենտրոն,
** Նույն անկյան արտաքին և ներքին կիսորդների դիամետրի վրա կառուցած եռանկյունների—Ապոլլոնի կետեր,
** Եռանկյան կողմերի և․
*** հանդիպակաց կողմի հետ ներգծված շրջանագծի շոշափման կետի— Ժերգոնի կետ,
*** հանդիպակաց կողմի հետ արտաքնապես ներգծված  շրջանագծի— Նեգելի կետ,
*** արտաքինտարածության կետի, որից մինչև եռանկյան գագաթները հեռավորությունների գումարը նվազագույնն է — Տորիչելիի I կետ,
*** ներքին տարածության կետի, որից մինչև եռանկյան գագաթները հեռավորությունների գումարը նվազագույնն է—Տորիչելիի II կետ,
*** եռանկյան կողմերի վրա կառուցած, իր նման եռանկյունների ազատ գագաթները միավնող կետի — Բրոքերի կետ։

## Վերջերս հայտնաբերված կետերը
* Իֆֆի կետ ()
* Գոսարդի պեսպեկտոր ()
* Միջին կետ(
* Աջիմա-Մուլֆաթի առաջին և երկրորդ կետեր ()
* Ապոլոնի կետ — չշփոթել Ապոլլոնի կետերի հետ
* Բեհլի կետ ()
* Հովշտրադերի կետեր ()
* Իզոսկելիզերային կոնգրուենտ կետ ()
* Մորլեյի առաջին և երկրորդ կետեր ()
* Պերիի կետ ()
* Հավասար պարագծի և հավասար շրջանցման կետ ()
* Հավասար զուգահեռների կետ ()
* Շիֆլերի կետ ()
* Էկզեթերի կետ ()

## Ծանոթագրություն

## Գրականություն
* Энциклопедия для детей. Т. 11. Математика/Глав. ред. М. Д. Аксёнова. — М.: Аванта+, 2001. — 688 c.: ил.
* 

## Արտաքին հղումներ
* Замечательные точки треугольника
* Энциклопедия центров треугольника

Կատեգորիա:Եռանկյան երկրաչափություն
Բորիս Կուպրիյանով

**Բորիս Կուպրիյանով** (, ), ռուս հրատարակիչ և հրապարակախոս, Մոսկվայի «Ֆալանստեր» գրախանութի համահիմնադիրներից մեկը, Մոսկվայի Միջազգային բաց գրքի փառատոնի ծրագրային տնօրեն և ինտելեկտուալ  Non/fiction գրականության միջազգային տոնավաճառի փորձագիտական խորհրդի անդամ։

## Կենսագրություն
1995 թվականին ավարտել է Մոսկվայի ավիացիոն ինստիտուտի  թռչող սարքերի ռադիոէլեկտրոնիկայի ֆակուլտետը։ 1999 թվականին ընդունվել է աշխատանքի «Գիլեյա» գրախանութում։

2002 թվականին դարձել է «Ֆալանստեր» գրախանութի համահիմնադիրներից մեկը։ Հանդիսանում է կոոպերատիվ խանութ, բոլոր աշխատակիցները համարվում են հավասար՝ տնօրենի պաշտոնը գոյություն չունի։ Այդուհանդերձ, Բորիս Կուպրիյանովը հաճախ է մամուլում հանդես գալիս որպես խանութի տնօրեն։ Բորիս Կուպրիյանովը նաև հանդիսանում է «Գինու գործարան» արվեստի կենտրոնում Ֆալանստեր խանութի  և «Գարաժ» ժամանակակից մշակույթի կենտրոնում ինտելեկտուալ գրականության խանութների կազմակերպիչը։

2009 և 2010 թվականներին եղել է Մոսկվայի Միջազգային բաց գրքի փառատոնի ծրագրային տնօրենը:Non/fiction տոնավաճառի փորձագիտական խորհրդի անդամ։ Գրական ակադեմիայի (ժյուրիի) Ազգային գրական «Մեծ գիրք» մրցանակի անդամ։

## Ծանոթագրություններ

thumb|200px|left|Կուպրիյանովը Ալեքսանդր Իվանովի հետ

## Արտաքին հղումներ
* Официальный сайт магазина «Фаланстер»
* Публикации Б. А. Куприянова в «Русском журнале»
* Блог Б. А. Куприянова на «Радио Свобода» 

Կատեգորիա:Ռուս հրատարակիչներ
Կատեգորիա:Ռուս հրապարակախոսներ
Կատեգորիա:«Մեծ գիրք» մրցանակի դափնեկիրներ
Էրմիոնի

**Էրմիոնի**, Հերմիոնա (), փոքր քաղաք Հունաստանում։ Գտնվում է ծովի մակարդակից 7 մետր բարձրության վրա՝ Արգոլիդա թերակղզու հարավարևելյան ափերին՝ Պրոն () լեռան ստորոտին, Իդրա ծովախորշի ափին, Իդրա նեղուցի վրա։ Մայրաքաղաք Աթենքից հեռու է 79 կիլոմետր, իսկ Նաֆպլիոնից՝ 85 կիլոմետր։ Էրմիոնիդա համայնքի մաս է կազմում։ Ըստ 2011 թվականի մարդահամարի տվյալների, բնակչության թիվը կազմում է  2505 մարդ։

19-րդ դարում հայտնի էր Կաստրի () անվանումով։

## Պատմություն
Հիմնադրել են դրիոպները՝ Ասինայի հետ միասին։ Հիշատակվել է Հոմերոսի «Իլիականի» նավերի ցուցակում։ Ըստ ավանդության, բնակավայրը ենթարկվել է Արգոսին։ Արգոսի՝ Սպարտայի թագավոր Նիկանդրից տարած պարտությունից հետո, մ.թ.ա. 8-րդ դարում, Էրմիոնին դարձավ Սպարտայի դաշնակիցը։

Հույն-պարսկական պատերազմների ժամանակ երեք նավ է տրամադրել Սալամինի ճակատամարտում, ինչպես նաև 300 մարտիկ՝ Պլատիայի ճակատամարտին։ Բնակավայրը Պելոպոնեսյան միության մեջ էր։ Ախեյայի խորհրդի մեջ էր մինչև մ.թ.ա. 146 թվականը, երբ Հռոմը նվաճեց բնակավայրը։

2-րդ դարում քաղաքը նկարագրել է Պավսանիասը։ Ֆրանկոկրատիայի շրջանը սկսվում է 1210 թվականից, երբ Ժոֆրուա դը Վիլարդուենը նվաճում է Ակրոկորինֆը և Արգոլիդը։ Էրմիոնին մտավ Օտտոն դը լա Ռոշի տիրապետության տակ։ 1388 թվականին քաղաքը փոխանցվեց Վենետիկի հանրապետությանը։ Հենց այդ ժամանակ արնաուտները եկան Արգոլիդ։ Թուրք-վենետիկյան 1537-1540 թթ. պատերազմի ժամանակ քաղաքն անցնում է Օսմանյան կայսրությանը։ 1821 թվականին Հունաստանի անկախության պատերազմի ժամանակ Էրմիոնին իր մասնակցությունն է ցուցաբերում։

## Էրմիոնի համայնք
Էրմիոնի համայնքը ներառում է 5 բնակավայր։ 2011 թվականի մարդահամարի տվյալներով բնակչությունը կազմում է 3062 մարդ։ Տարածքը 59,225 քառակուսի կիլոմետր է։

## Բնակչություն

## Ծանոթագրություններ

## Արտաքին հղումներ
*www.Ermioni.com Ermioni Town Website
*Photos of Ermioni
*Hermione
*Photo of Ermioni Beach - Petrothalassa

Կատեգորիա:Հունաստանի քաղաքներ
Թայմլես

**«Թայմլես»** կամ **«Թանկարժեք քարերի եռերգություն»** (), ֆանտաստիկ ժանրի վիպաշար՝ բաղկացած երեք գրքից։ Հեղինակը գերմանացի բանաստեղծուհի Քերստին Գիերն է։ Հեղնինակը եռագրությունը թղթին է հանձնել 2007-ից 2011 թվականներին։ Այլընտրանքային անվանումը՝ «Սերը բոլոր ժամանակների միջով»։

## Բնաբան
Իր եռերգության մեջ Քերստին Գիերը պատմում է ժամանակի միջով ճանապարհորդությունների, սիրո և հավատարմության, դավաճանության և խարդավանքի, ստի և քավության մասին։

## Սյուժե
Եռագրության գլխավոր հերոսուհին Գվենդոլին Շեֆերդն է։ Նա տասնվեցամյա սովորական դեռահաս է։ Իր համար անսպասելիորեն՝ Գվենդոլինը   հայտնաբերում է, որ իր մեջ կա ժամանակ միջով ճանապարհորդողի գեն։ Այսպես սկսվում են նրա արկածները, որի ընթացքում նա պետք է փորձի լուծել 12 առեղծվածը, ձեռք բերի նոր ընկերներ և ճանաչի առաջին սիրո դառնությունները։

## Պատմություն
Եռերգության 1-ին գիրքը 2013 թվականին էկրանավորվել է Գերմանիայում։ 2014 թվականին նկարահանվեց 2-րդ գրքի ֆիլմը։ 2016 թվականին  էկրանավորվել է «Թայմլես» եռագրության երրորդ մասը՝ վերջին գիրքը։

## Գրքեր
# «Թայմլես։ Սուտակե գիրք» (, «Ալ ռուբին», 2009)
# «Թայմլես։ Շափյուղյա գիրք» (, «Կապույտ շափյուղա», 2010)
# «Թայմլես։ Զմրուխտե գիրք» (, «Կանաչ զմրուխտ», 2011)

## Էկրանավորումներ
*Թայմլես։ Սուտակե գիրք (Գերմանիա, 2013 թվական)
*Թայմլես 2։ Շափյուղյա գիրք (Գերմանիա, 2014 թվական)
*Թայմլես 3։ Զմրուխտե գիրք (Գերմանիա, 2016 թվական)

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Ֆանտաստիկ գրականություն
Շառլոտա Մյութսերս

**Շառլոտա Մյութսերս** (, ), նիդերլանդցի բանաստեղծուհի, նկարիչ։

## Կենսագրություն
Շառլոտա Մյութսերսը ծնվել է 1942 թվականին Ուտրեխտում, արվեստի պատմաբան Բարեդ Մյուստսերսի ընտանիքում, ով դասավանդել է Ուտրեխտի համալսարանում։ Հաճախել է գիմնազիա, հոլանդերեն ուսանել է Ամստերդամում։

Հետագայում դարձել է բարձրագույն մասնագիտական կրթության ինստիտուտի ուսուցիչ։ Միաժամանակ, Երեկոյան Ամստերդամում ուսումնասիրել է գեղանկարչություն և տպագրություն Ռիտվելդի Գեղարվեստի ակադեմիայում՝ ստանալով դիպլոմ, 10 տարի դասավանդել է ակադեմիայում։ Աշխատել է ամսագրերում որպես նկարազարդող։

Շառլոտա Մյութսերսի աշխատանքները ցուցադրվել են Ամստերդամի, Հաառլեմի, Բրեդաի թանգարաններում և պատկերասրահներում։ Գրել սկսել է 40 տարեկանում։

2006 թվականի խորհրդարանական  ընտրություններում հանդես է եկել որպես Կենդանիների պաշտպանության կուսակցության ներկայացուցիչ։

## Գրքեր
* 1983 թ. - *Het circus van de geest*
* 1985 թ. - *Hazepeper gevolgd door Napoleon, Sunt pueri pueri... en Varia* (էսսե)
* 1986 թ. - *Mijnheer Donselaer zoekt een vrouw* (կոմիքս)
* 1988 թ. - *De markiezin* (վեպ)
* 1988 թ. - *Hanegeschrei* (կոմիքս)
* 1990 թ. - *Kersebloed* (էսսե)
* 1994 թ. - *Rachels rokje* (վեպ)
* 1996 թ. - *Paardejam* (էսսե)
* 1999 թ. - *Zeepijn* (նովելներ)
* 2002 թ. - *Bont. Uit de zoo van Charlotte Mutsaers*
* 2003 թ. - *Cheese!*
* 2008 թ. - *Koetsier Herfst* (վեպ)
* 2010 թ. - *Pedante pendules en andere wekkers* (էսսե)

## Ճանաչում
* Կոնստանտիյն Հյույգենսի մրցանակ (2000 թ.)
* Պիտեր Հոֆթի մրցանակ (2010 թ.)
* Գրողին է նվիրված «Շառլոտա Մյութսերսի կյանքը» հեռուստատեսային վավերագրական ֆիլմը (2010 թ.)

## Գրականություն
* Fik & Snik: over Charlotte Mutsaers, schilderes en schrijfster. Amsterdam: Meulenhoff, 2000
* Claeys E. Charlotte Mutsaers. Antwerpen: Vlabin, 2006
* Cornelissen N. Armando, Brakman, Mutsaers: over filosofie en literatuur. Zoetermeer: Klement, 2012

## Ծանոթագրություններ

## Արտաքին հղումներ
* Պաշտոնական կայք

Կատեգորիա:20-րդ դարի հոլանդացի բանաստեղծներ
Կատեգորիա:21-րդ դարի կին արվեստագետներ
Կատեգորիա:Հոլանդացի բանաստեղծներ
Կատեգորիա:Հոլանդացի գրողներ
Կատեգորիա:Հոլանդացի նկարիչներ
Կատեգորիա:Հոլանդացի նկարչուհիներ
Կատեգորիա:Հոլանդացի դիզայներներ
Կատեգորիա:Նիդերլանդների քաղաքական գործիչներ
Սուլուսերա

**Սուլուսերա**, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 50 կմ հարավ-արևմուտք, Չեքերեկ գետի ձախ ափին, բարձրադիր վայրում։

## Պատմություն
Ըստ ուսումնասիրողների գյուղի տարածքում է գտնվել հին Սեբաստապոլիս քաղաքը։

Գյուղից փոքր հեռու գտնվում է մի փոքրիկ աղի լճակ և ծծմբային բաղադրությամբ հանքային աղբյուր։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Խուլփ (գետ)

**Խուլփ**, *Խազալիկ, Խազալիկի ջուր, Խազալկաջուր, Խուզբ, Խուզբա գետ, Խաւզբի գետ, Խուլպ, Խուլպսու, Խուլփի ջուր, Խուլփսու, Կուլպսու, Կուլփսա, Քուլփսու* — գետ Արևմտյան Տիգրիսի վտակ Բաթման գետի աջակողմյան վտակը։ Սկիզբ է առնում Սիմ լեռան հարավային լանջերից և հոսում դեպի նարավ, արևելյան կողմից իր մեջ ընդունելով Աբուլ Ջևիզ, արևմուտքից՝ Լեջեսու գետերը։

## Ծանոթագրություններ

Կատեգորիա:Թուրքիայի գետեր
Կատեգորիա:Բաթման գետի վտակներ
Իրականությունից դուրս (ֆիլմ)

**«Իրականությունից դուրս»** (), 2018 թվականին նկարահանված ֆենտեզի ժանրի ռուսական կինոնկար, որի ռեժիսորն է Ալեքսանդր Բոգուսլավսկին։ Ֆիլմը ռուսական կինովարձույթում հայտնվեց նույն թվականի մարտի 1-ից։

Ֆիլմը արկածախնդիր Մայքլի մասին է, որը խարդախություններ էր անում եվրոպական խաղատներում։

## Սյուժեն
Մայքլը տաղանդավոր խարդախ է։ Նա արտասովոր ունակություններով մարդկանց խումբ է հավաքում, որպեսզի թալանի խաղատունը։ Սակայն ոչինչ ծրագրածով չի գնում, և հերոսները հայտնվում են մահացու իրավիճակում։ Որպեսզի Մայքլը կարողանա փրկել նրանց, նա գործում է իրականությունից դուրս՝  ենթագիտակցության առեղծվածային աշխարհում, որտեղից բխում է իր ընկերների գերբնական ուժը։

## Դերերում
*Միլոշ Բիկովիչ - Մայքլ (ֆիլմում լսվում է Նիկոլայ Բիստրովի ձայնը)
*Լյուբով Ակսյոնովա -  Վերոնիկա
*Անտոնիո Բանդերաս - Գորդոն (ֆիլմում լսվում է Վլադիմիր Անտոնիկի ձայնը)
*Եվգենի Ստիչկին - Թոնի
*Արիստարխ Վենես - Էրիկ
*Յուրի Չուրսին - Քևին
*Սերգեյ Աստախով - Վիկտոր
*Նիկիտա Դյուվբանով - Լեոն
*Պետար Զեկավիցա - Ալեքս
*Վասիլի Շեմյակինսկի - Լեոնի թիկնապահը
*Սերգեյ Գրեկով - խաղացող

## Մարքեթինգ
2018 թվականի հունվարին հայտնվեց ֆիլմի առաջին թրեյլերը։

## Ծանոթագրություններ

## Արտաքին հղումներ
* Антонио Бандерас снялся в российской картине «За гранью»
* Российский фильм «За гранью» с Бандерасом выйдет в прокат осенью
* В фильме «За гранью» команда супергероев сразится с хозяином казино 
* Ради российского кино Антонио Бандерас стал аферистом

Կատեգորիա:2010-ականների արկածային ֆիլմեր
Կատեգորիա:2010-ականների ռուսերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2017 ֆիլմեր
Կատեգորիա:2018 ֆիլմեր
Կատեգորիա:Անգլերեն ֆիլմեր
Կատեգորիա:Ռուսական արկածային ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական մարտաֆիլմեր
Կատեգորիա:Ռուսական ֆանտաստիկ ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Ադրակք

**Ադրակք**, բերդ Թուրքիայի Էրզրումի նահանգյում, Թորթումի շրջանում, Ճորոխ գետի ափին։ Ավերակները պահպանվել են։

## Ծանոթագրություններ

Կատեգորիա:Էրզրումի մարզի հայկական բերդեր և ամրոցներ
Կատեգորիա:Թորթումի շրջանի համայնքներ
Կատեգորիա:Ամրոցներ այբբենական կարգով
Զոյի Դոյչ

**Զոյի Ֆրենսիս Թոմսոն Դոյչ** (, )՝ ամերիկյան դերասանուհի, որն առաջին անգամ խաղացել է իր առաջին դերը 2010 թվականին։ Նա ավելի հայտնի է հեռուստասերիալներից «Նմանակը» և «Ամեն բան տիպ-տոպ, կամ կյանքը տախտակամածի վրա»։ Բայց նրան ավելի հայտնիություն է բերել Ռոզա Հեզվեի դերը «Վամպիրների ակադեմիա» ֆիլմում, որի պրեմիերան տեղի ունեցավ փետրվարի 14-ին 2016 թ.:

## Կենսագրություն
Զոյի Դոյչը ծնվել է դերասանուհի Լիա Տոմսոնի և կինոռեժիսոր Հովարդ Դոյչի ընտանիքում։ Հաճախել է Oakwood School ու The Los Angeles County High School դպրոցները, որտեղ և սովորել է դերասանական արվեստին։

## Կարիերա
Զոյի Դոյչի կարիերան սկսվել է 2010 թվին, երբ նա առաջին անգամ հայտնվեց «Ամեն բան տիպ-տոպ, կամ կյանքը տախտակամածի վրա» սերիալում Disney-ի կողմից նկարված, և կատարեց Մայա Բենեթի դերը, ում սիրահարվեց Զակ Մարթինը։

2011 թվականին նա միացել է «Նմանակը» ֆիլմի դերասանական խմբին, որը գնում էր The CW Television Network հեռուստաալիքով, որտեղ կատարում էր Ջուլիեթ Մարթնի դերը— ոռթեգրված դուստրը գլխավոր հորոսուհու ՝ Շիվան Մարթինի (Սառա Միշել Գելար)։ Նույն թվականին նա հայտնվում է «Ջրային ոստիկանություն. հատուկ բաժին» հեռուստաշոույի սերիայում— «Վերջին գնահատականը» սերիայում և «Աղջիկը կապույտ դիմակով» սերայում։ 2013 թվականին դուրս եկավ «Գեղեցիկ արարածներ» ֆիլմը, որտեզ նա կատարեց Էմիլի Էշերի դերը։ Նույն տարվա փետրվարին դարձավ հայտնի, որ դերասանուհին ընտրվել է Ռոզմարի Հեզվեյի դերի համար «Վամպիրերի ակադեմիա» ֆիլմում, որը գրել էր ամերիկացի գրող Ռեյչլ Միդը։ Դեկտեմբերի 17-ին տեղի ունեցավ «Ի՞նչու նա» ֆիլմի պրեմիերան, որտեղ նա խաղաց Ստեֆանի Ֆլեմինգի դերը։ Նաև 2016 թվականի հունվարին լույս տեսավ իր մասնակցությամբ ֆիլմ, որի անունն է «Թեթևամիտ պապիկը» անվամբ։

2017 թվականի մարտին հրապարակվեց «Ժամանակի մատրիցա» ֆիլմը, որտեղ նա խաղաց գլխավոր դերը։ Դա հիմնված է Լորեն Օլիվերի «Մինչ ես կընկնեմ» վեպի վրա։ 2017 թվականին նկարահանվել է Էդ Շիրանի «Perfect» տեսահոլովակի մեջ։

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի երեխա դերասանուհիներ
Կանոնավոր եռանկյուն

**Կանոնավոր (հավասարակողմ) եռանկյուն**, կանոնավոր բազմանկյուն է երեք կողմերով, կանոնավոր բազմանկյուններից ամենապարզը։ Եռանկյան բոլոր կողմերը իրար հավասար են, հավասար են նաև անկյունները և յուրաքանչյուրը 60° է։
thumb|Կանոնավոր եռանկյուն

## Հատկություններ
thumb|right|Կանոնավոր քառանիստը կազմված է չորս կանոնավոր եռանկյուններից։

Եթե կողմի երկարությունը նշանակենք , արտագծած շրջանագծի շառավիղը  և ներգծած շրջանագծի շառավիղը , ապա.

***Ներգծած շրջանագծի շառավիղը՝**

: r = \frac{\sqrt 3}{6} a 

***Արտագծած շրջանագծի շառավիղը.**

: R = \frac{\sqrt 3}{3} a 

***Բարձրությունները, կիսորդները և միջնագծերը համընկնում են.**

: h = m = l = \frac{\sqrt 3}{2} a

***Արտագծած շրջանագծի շառավիղը հավասար է ներգծված շրջանագծի շառավղի կրկնապատիկին.**

: R = 2r

### Կողմերը
*\displaystyle a=b=c
*\displaystyle \frac{1}{a}+\frac{1}{b}+\frac{1}{c}=\frac{\sqrt{25Rr-2r^2}}{4Rr}

### [[Պարագիծ]]
*\displaystyle P=2R+(3\sqrt{3}-4)r
*\displaystyle P^2=3r^2+12Rr
*\displaystyle P^2=3\sqrt{3}T
*\displaystyle P=3\sqrt{3}r
*\displaystyle P=\frac{3\sqrt{3}}{2}R
*P = 3a = 3 \sqrt 3 R = 6 \sqrt 3 r

### Անկյուններ
*\displaystyle A=B=C=60^\circ
*\displaystyle \cos{A}+\cos{B}+\cos{C}=\frac{3}{2}
*\displaystyle \sin{\frac{A}{2}}\sin{\frac{B}{2}}\sin{\frac{C}{2}}=\frac{1}{8}

### [[Մակերես]]
*\displaystyle S=\frac{a^2+b^2+c^2}{4\sqrt{3}}\quad
*\displaystyle S=\frac{\sqrt{3}}{4}(abc)^{^{\frac{2}{3}}}
*S = \frac{\sqrt 3}{4} a^2 = \frac{3 \sqrt 3}{4} R^2 = 3 \sqrt 3 r^2 = \frac{\sqrt 3}{36} P^2
* Կանոնավոր եռանկյուններով կարելի է հարթություն ստանալ։
* Կանոնավոր եռանկյան մեջ ինը կետերի շրջանագիծը համընկնում է ներգծված շրջանագծի հետ։

## Կանոնավոր սֆերիկ եռանկյուն
Ցանկացած 60°-ից 180°-ի համար գոյություն ունի կանոնավոր սֆերիկ եռանկյուն տվյալ անկյան չափերով։

## Կանոնավոր եռանկյան կառուցում
center

## [[Թեորեմ]]ներ հավասարակողմ եռանկյան մասին
* Նապոլեոնի խնդիրը
* Սիմսոնի ուղիղ
* Վիվիանի թեորեմը
* Մորլի թեորեմ
* Նապոլեոնի թեորեմ
* Պոմպեույի թեորեմը
* Թեբոյի 1 և 2 թեորեմները
* Ապոլլոնիայի կետերը
* Տորիչելիի կետերը

## Տես նաև
*Եռանկյան հիանալի կետեր
* Հավասարակողմ եռանկյուն
*Չևայի թեորեմ
*Եռանկյուն
*Ռյոլոյի եռանկյուն

## Ծանոթագրություններ

Կատեգորիա:Եռանկյան երկրաչափություն
Կատեգորիա:Կանոնավոր բազմանկյուններ
Ֆուտբոլի Նիդերլանդների Սուպերգավաթ 2014

**Ֆուտբոլի Նիդերլանդների Սուպերգավաթ 2014** (), Նիդերլանդների սուպերգավաթի 25-րդ խաղարկումը, որն անցկացվել է 2014 թվականի օգոստոսի 3-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2013/14 մրցաշրջանի հաղթող Այաքսը և գավաթակիր Զվոլլեն։ Վերջինս հաղթել է 1։0 հաշվով։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:2014 ֆուտբոլում
Only You (երգ, Cheat Codes և Little Mix)

**«Only You»**, ամերիկյան դիջեյների Cheat Codes եռյակի և բրիտանական Little Mix խմբի երգը, որը թողարկվել է 2018 թվականի հունիսի 22-ին։

## Պատմություն
Cheat Codes և Little Mix խմբերի երաժիշտները Twitter-ի իրենց էջերում հայտարարել են, որ երգը կթողարկվի 2018 թվականի հունիսի 22-ին։ Սինգլի շապիկը ներկայացվել է մեկ օր անց երգի տեքստի մի քանի տողերի հետ միասին։

Երգն ստացել է դրական գնահատականներ երաժշտական քննադատների և առցանց հրատարակությունների կողմից, ինչպիսիք են՝ MTV («սա փոփ-պարային քրոսովեր է» և «արևային մեղեդի»), Rob Copsey-ն Official Charts-ից, Michael Ko-ն *[[Billboard (magazine)|Billboard]]*-ից, RJ Frometaն *Vents* ամսագրից ասել է, թե «ինչքան լավ է, որ վերջապես վերադարձել է Little Mix-ը, և մենք մոռացել էինք «փոփ երաժշտության մեր գլոբալ ֆենոմենը»։

## Երաժշտական տեսահոլովակ
Երգի տեսահոլովակը թողարկվել է 2018 թվականի հունիսի 12-ին YouTube-ում Little Mix խմբի պաշտոնական էջում։ Հոլովակում ցուցադրվում է երիտասարդական երեկույթ, երկու աղջիկների ընկերություն, երբ անսպասելիորեն պարզ է դառնում, որ նրանցից մեկը ջրահարս է (նրա դերը կատարում է ամերիկացի դերասանուհի Փեյթոն Լիստը)։ Տեսահոլովակի ռեժիսորն է Frank Borin-ը։

## Հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:2018 երգեր
T-Shirt (երգ, Migos)

**«T-Shirt»** *(հայ.՝ Շապիկ)*, ամերիկյան հիփ-հոփ Migos խմբի երգը, որը թողարկվել է 2017 թվականի փետրվարի 14-ին որպես նրանց Culture երկրորդ ստուդիական ալբոմի երկրորդ սինգլ։ Որպես երգի պրոդյուսեր հանդես են եկել Nard & B պրոդյուսերական դուետն ու նրանց գործընկեր XL Eagle-ը։ Երգը հասել է ամերիկյան Billboard Hot 100 հիթ-շքերթի 19-րդ հորիզոնական։ Մինչ 2018 թվականի հուլիս տեսահոլովակը հավաքել է 261 մլն դիտում YouTube-ում և 240 մլն ունկնդրում Spotify-ում։

## Երաժշտական տեսահոլովակ
Երգի տեսահոլովակը, որի ռեժիսորներն են՝ Daps և Quavo, նկարահանվել է Տախո գետի մոտ գտնվող լեռնալանջին։ Տեսահոլովակի պրեմիերան կայացել է 2017 թվականի հունվարի 6-ին YouTube-ի «MigosATL» ալիքում։

## Կենդանի կատարումներ
2017 թվականի մարտի 23-ինMigos-ը կատարել է «T-Shirt» երգը The Roots խմբի հետ միասին Ջիմի Ֆելոնի «The Tonight Show» շոուում։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:2017 երգեր
Free the Universe

***Free the Universe***, ամերիկացի դիջեյ և պրոդյուսեր Major Lazer-ի երկրորդ ստուդիական ալբոմը, որը թողարկվել է 2013 թվականի հունիսի 1-ին՝ Secretly Canadian և Warner լեյբլներում։

## Պատմություն
Ալբոմը ձայնագրվել է բազմաթիվ հրավիրված աստղերի մասնակցությամբ, ինչպիսիք են Բրունո Մարսը, Վայքլեֆ Ժանը, Էզրա Քենիգը (Vampire Weekend խմբից), Էմբեր Քոֆմանը (Dirty Projectors), Սանտիգոլդը, Մերիլ Բեթ Նիսկերը, Tyga-ն, Flux Pavilion-ը, Շեգգին։

## Երգացանկ

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ

Կատեգորիա:2013 ալբոմներ
Կատեգորիա:Անգլալեզու ալբոմներ